**Styremøte i Storli hytteeierforening 10. april 2018**

Tilstede: Sigurd Steinshamn, Klara Jakobsen, Svein-Olaf Hvasshovd, Anne Lutterloh, Bodil Aamnes Mostue, Trond Evanger

Ikke tilstede: Tor Volden

Møtested: Hjemme hos Trond

**Saksliste:**

1) Referat fra forrige styremøte

2) Hjemmesiden

3) Status og oppfølging av løpende saker

4) Neste møte

5) Eventuelt

**1) Referat fra forrige styremøte**

Referatet fra styremøte 9. januar 2018 ble godkjent uten kommentarer.

**2) Hytteeierforeningens hjemmeside**

Informasjonsflyten til medlemmene ble diskutert. Styret er som tidligere av den oppfatning at både hjemmesidene våre, ***storlidalen.no***, og facebook-gruppa ***Hytteeiere i Storlidalen***, fungerer godt som informasjonskanaler for foreningen.

Alle saker som skal kunne gjenfinnes senere må publiseres på storlidalen.no, mens fb-gruppa er fin for å nå ut med mere kortsiktig informasjon og for meningsutveksling.

Storlidalen.no er hytteeierforeningens egen hjemmeside, mens facebookgruppen administreres av andre.

**3) Status og oppfølging av løpende saker**

***3.1 Oppdatering av medlemslister***

Medlemsregisteret er blitt betydelig oppgradert i vinter, men fortsatt mangler en del informasjon, spesielt e-postadresser som ikke gjelder lenger.

Styret er enige om å ta opp dette til felles gjennomgang senere i år.

Det er sendt ut et informasjonsskriv til alle i medlemsregisteret med orientering om forenings arbeid.

***3.2 E-post konto***

Hytteeierforeningen har domenet ”storlidalen. no” med e-post adresser knyttet til dette. Styret er enige om at det mest praktiske er at bare kontoen post@storlidalen.no brukes utad slik at denne kan rutes til et medlem i styret som har ansvar for fordeling av henvendelser.

***3.3 Nye arrangement***

Nye arrangement for hytteeierne ble diskutert. Svein-Olaf tar kontakt med Stig Bakke for å gjenta hans geologivandring fra noen år tilbake. Vandringen foreslås lagt til august, og Svein-Olaf diskuterer dato med Stig. Planlegging av vandringen tas pr

e-post.

Det var også stemning for å arrangere et skredkurs til vinteren, gjerne i forbindelse med vinterferie eller påske. Tor Olav Nålsund eller en tilsvarende kapasitet foreslås leid inn til arrangementet.

Styret foreslår også å kontakte Endre Hals med tanke på å gjenta omvisningen på EVI skifabrikk som var svært populær forrige gang.

Botanikk og ornitologi ble også foreslått som aktuelle foredrag/turer, og styremedlemmene undersøker i første omgang uformelt for å få en føling med hva som er mulig å få til. Et eventuelt arrangement blir antakelig ikke før til neste sommer.

Omvisning på Bårdsgården´s Tørris-utstilling ville vært svært interessant, og kan være et fremtidig arrangement.

***3.4 Feieavgift***

Bodil har innhentet informasjon fra Trøndelag Brann- og Redningstjeneste om den nye feieordningen som ble innført fra 2016. Det er lagt en plan for feiing av hytter i Storlidalen i 2019, og styret legger ut mere informasjon om dette på storlidalen.no.

**4) Neste møte**

Neste møte blir tirsdag 21. august kl. 1900 hjemme hos Trond.

Årsmøtet foreslås lagt til 8. september. Trond koordinerer dette med Løypelagets årsmøte.

**5) Eventuelt**

Det var ingen saker under eventuelt.

Trond Evanger

Styreleder